[ca] Aquesta és la primera Tesi Doctoral que té per objecte analitzar monogràficament la donació obligacional en el Dret espanyol. La Tesi es divideix en sis Capítols. El Capítol Primer enuncia els antecedents i l'estat de la qüestió, així com la hipòtesi, els objectius i la metodologia seguida. A més, es posa en relleu l'absència de regulació dels negocis i contractes gratuïts en el CC, expressant-ne les característiques distintives assenyalades per la doctrina, i s'emmarca la figura de la donació obligacional dins de la rellevant funció que exerceixen els contractes gratuïts en la societat actual. El Capítol Segon té per objecte la determinació de l'eficàcia transmissiva de la donació en el CC, qüestió de cabdal importància, perquè si la donació se situara dins de l'àmbit d'aplicació del sistema del títol i el mode, totes les donacions tindrien caràcter obligacional. S'analitzen amb deteniment tots els arguments esgrimits a favor i en contra del pretés caràcter obligacional de la donació en el CC, prestant una especial atenció al criteri d'interpretació històrica, tan rellevant com en general oblidat per la doctrina. Es conclou que en el CC la donació té un caràcter dispositiu o immediatament translatiu, que no és conseqüència dels requisits formals legalment exigits. Finalment, es posa en relleu que la caracterització de la donació com a mode d'adquirir, com a contracte o com totes dues coses alhora té escassa importància pràctica, sempre que es tinga bé present el seu característic efecte transmissiu. El Capítol Tercer està dedicat a la definició de la donació obligacional i a l'enumeració de les seues característiques. Això permet distingir-la d'altres negocis amb els quals sovint ha sigut confosa: promeses unilaterals de donació, precontractes o promeses de donació, donacions dispositives (encara no acceptades, ja acceptades i sotmeses a terme o a condició suspensiva), donacions dispositives de crèdit, obligacions naturals, liberalitats d'ús i dotacions dineràries successives de fundacions. El Capítol Quart analitza exhaustivament la jurisprudència que s'ha pronunciat de manera explícita i implícita sobre la donació obligacional. El repàs detingut de les resolucions judicials permet constatar que el Tribunal Suprem ha admés implícitament l'eficàcia obligacional de la donació en diverses ocasions, i que quan aparentment s'ha pronunciat en contra ho ha fet condicionat per les especials circumstàncies concurrents, generalment relacionades amb l'absència dels requisits formals. No obstant això, les Audiències Provincials han reconegut la validesa i eficàcia de la donació obligacional en múltiples Sentències dictades durant els últims trenta anys. El Capítol Cinqué té per objecte constatar si és viable una donació obligacional atípica en el Dret espanyol. S'examinen acuradament els arguments esgrimits a favor i en contra. Es conclou que els arguments desfavorables no són sòlids ni insalvables, i que alguns arguments favorables són difícilment rebatibles. En aquest sentit, es posa èmfasi a destacar que quan la donació té per objecte béns genèrics o determinables ha de tenir necessàriament caràcter obligacional, que el CC contempla expressament la donació obligacional en el marc de les donacions per raó de matrimoni i en les rendes vitalícies constituïdes a títol gratuït, i que la donació obligacional va ser expressament regulada en la normativa fiscal (adquisició d'obres d'art per a oferta de donació). Així mateix, es destaca que el Dret històric, el Dret comparat i les propostes normatives a nivell europeu i espanyol constitueixen un clar suport per a concebre una donació obligacional atípica. El Capítol Sisé, el més extens de la Tesi, té per objecte determinar detalladament el règim jurídic del contracte atípic de donació obligacional. Com a punt de partida, s'afirma que el fonament de la donació obligacional descansa en el Llibre IV del CC, i que les normes reguladores de la donació dispositiva, situades en el Títol II del llibre III del CC, han de ser aplicades analògicament sempre que no resulten incompatibles amb les característiques del contracte. S'analitzen exhaustivament els requisits dels contractants, l'objecte, la forma i la causa de la donació obligacional, així com la perfecció, el compliment i l'incompliment del contracte i les seues conseqüències. A més, s'estudia el conflicte que sorgeix en una múltiple disposició d'un mateix bé, quan un dels contractes implicats siga una donació obligacional, les terminacions anòmales de la donació obligacional, prestant especial atenció a la revocació i a la rescissió, la transmissió successòria de les posicions contractuals, i la reducció de les donacions obligacionals. La Tesi finalitza amb unes conclusions, en les quals s'afirma la viabilitat, validesa i eficàcia de la donació obligacional en el Dret espanyol, la bibliografia consultada i una relació cronològica de tota la jurisprudència citada.

[en] This is the first Doctoral Thesis that aims to analyse monographically the obligational donation in Spanish Law. This Thesis is divided into six chapters. Chapter One sets out the background and the state of the question, as well as the hypothesis, the objectives and the methodology followed. Furthermore, the absence of regulation of gratuitous agreements and contracts in the Spanish Civil Code is stressed, expressing the distinctive characteristics remarked by the doctrine, and the figure of obligational donation is framed within the relevant function that gratuitous contracts play in contemporary society. The aim of Chapter Two is to determine the transmissive effectiveness of donation in the Spanish Civil Code, an issue of paramount importance, since if the donation were to be placed within the scope of application of the title and mode system, all donations would be obligational in nature. All arguments presented for and against the alleged obligational nature of donation in the Spanish Civil Code are analysed in detail, paying special attention to the criterion of historical interpretation, which is as relevant as generally forgotten by the doctrine. It is concluded that in the Spanish Civil Code, donation has a dispositive or immediately transferable character, which is not a consequence of the formal requirements legally demanded. Finally, it is emphasised that the characterisation of donation as a means of acquisition, as a contract or as both simultaneously is of little practical importance, as long as its characteristic transmissive effect is borne in mind. Chapter Three is dedicated to the definition of obligational donation and the enumeration of its characteristics. This allows its distinction it from other agreements with which it has often been confused: unilateral promises of donation, pre-contracts or promises of donation, dispositive donations (not yet accepted, already accepted and subject to a term or suspensive condition), dispositive donations of credit, natural obligations, customary gifts and successive monetary endowments of foundations. Chapter Four exhaustively analyses the case law that has explicitly and implicitly pronounced on obligational donation. A careful review of judicial decisions demonstrates that the Supreme Court has implicitly admitted the obligational effectiveness of donation on several occasions, and that when it has apparently ruled against it, it has done so conditioned by special concurrent circumstances, generally related to the absence of formal requirements. However, the Provincial Courts have recognised the validity and effectiveness of obligational donation in numerous judgments issued over the last thirty years. The aim of Chapter Five is to establish whether an atypical obligational donation is feasible under Spanish law. The arguments for and against are carefully examined. It is concluded that the unfavourable arguments are neither solid nor insurmountable, and that some of the favourable arguments are difficult to refute. In this respect, emphasis is placed on the fact that when the object of the donation is generic or indeterminate goods, it must necessarily be of a compulsory nature; that the Spanish Civil Code expressly contemplates obligational donation within the regulation of donations by reason of marriage and in gratuitous life annuities; and that the obligational donation was expressly regulated in tax regulations (acquisition of works of art for the offer of donation). It is also emphasised that historical law, comparative law, and normative proposals at European and Spanish level provide clear support for the conception of an atypical obligational donation. Chapter Six, the most extensive chapter in this Thesis, aims to thoroughly determine the legal regime of the atypical contract of obligational donation. As a starting point, it is stated that the basis of the obligational donation rests on Book IV of the Spanish Civil Code, and that the rules regulating the dispositive donation, located in Title II of Book III of the Spanish Civil Code, must be applied analogically providing that they are not incompatible with the characteristics of the contract. The requirements of the contracting parties, the object, the form and the cause of the obligational donation, as well as the perfection, fulfilment and non-fulfilment of the contract and its consequences are analysed carefully. Furthermore, the conflict that arises in a multiple disposition of one good when one of the contracts involved is an obligational donation, the anomalous terminations of the obligational donation, paying special attention to revocation and rescission, the successive transmission of contractual positions, and the reduction of obligational donations are studied. The Thesis concludes with an affirmation of the viability, validity and effectiveness of obligational donation in Spanish law, as well as with the bibliography and a chronological list of the cited case law.